**ΟΡΟΙ ΣΥΜΜΕΤΟΧΗΣ**

1. Τα μουσικά σχήματα συμμετέχουν στο φεστιβάλ με **αυθεντική και πρωτότυπη μουσική** που κινείται στον χώρο της ευρύτερης αυτοσχεδιαστικής μουσικής (jazz, world, ethnic, electro κτλ).
2. Κάθε μουσικός που θα συμμετάσχει στο Showcase θα λάβει **συμβολική αμοιβή ύψους €150**. Οι διοργανωτές αναλαμβάνουν τα έξοδα διοργάνωσης, τον ήχο-ηχολήπτη, φωτισμό, έντυπα, προβολή. Δεν καλύπτονται τα έξοδα μετακίνησης, διαμονής, διατροφής κλπ. Δεν επιτρέπεται η συμμετοχή κανενός μουσικού σε πέραν των δύο μουσικών σχημάτων. Στην περίπτωση αυτή η αμοιβή διαμορφώνεται στα €200.
3. Η επιτροπή αξιολόγησης και επιλογής των συγκροτημάτων που θα δηλώσουν συμμετοχή θα είναι τριμελής και θα απαρτίζεται από εκπροσώπους των διοργανωτών (από ένας εκ μέρους των Κέντρου Μουσικής Πληροφόρησης, Θεάτρου Ριάλτο και Πολιτιστικές Υπηρεσίες ΥΠΠ). Ο αριθμός των μουσικών σχημάτων δεν θα υπερβαίνει τα δέκα (10). Οι διοργανωτές μπορούν να επιλέξουν κάποιο μουσικό σχήμα για να παρουσιαστεί σε τυχόν παράλληλη εκδήλωση στο πλαίσιο του Showcase.
4. Η σύνθεση των μελών κάθε μουσικού σχήματος που θα λάβει μέρος είναι σταθερή όπως δηλώνεται στην αίτηση συμμετοχής (δηλ. ονοματεπώνυμο - μουσικό όργανο). Οι μουσικοί που θα εμφανιστούν δεν μπορούν να συμμετέχουν σε περισσότερα των δύο μουσικών σχημάτων.
5. Το πρόγραμμα και η σειρά εμφάνισης κάθε συγκροτήματος καθορίζεται από τους διοργανωτές. Η χρονική διάρκεια εμφάνισης δεν θα ξεπερνά τα 30 λεπτά.
6. Τα μουσικά σχήματα που θα λάβουν μέρος θα συμμετέχουν και στο εκπαιδευτικό πρόγραμμα της διοργάνωσης.
7. Οι συναυλίες ηχογραφούνται, μαγνητοσκοπούνται και φωτογραφίζονται με ευθύνη των διοργανωτών, που δύνανται να χρησιμοποιήσουν το σχετικό υλικό για σκοπούς προώθησης και προβολής (όχι εμπορική χρήση). Σε κάθε μουσικό σχήμα παραδίδεται αντίγραφο του υλικού αυτού.